Rikunarita-ORG/Wikinium huggingface dataset:
# Gijs Lalibertē[labot | labot pirmkodu]

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

| Gijs Lalibertē *Guy Laliberté* |
| --- |
|  |
| Personīgā informācija |
| Dzimis | 1959. gada 2. septembrī (66 gadi) Kvebeka, Kvebekas province,  Kanāda |
| Pilsonība |  Kanāda |
| Bērni | *Naïma*, *Rizia Moreira*, *Claudia Barilla* |

 |
|

| Kosmonauta informācija |
| --- |
| komerckosmonauts |
| Kosmosā pavadītais laiks | 10 d 21 h 17 min |
| Misija(s) | SKS 17. Krievijas viesekspedīcija |
| Kosmosa kuģi | Sojuz TMA-16↑ Sojuz TMA-14↓ |
|  |

 |

**Gijs Lalibertē** (franču: *Guy Laliberté*, dzimis 1959. gada 2. septembrī) ir Kanādas uzņēmējs, miljardieris un pokera spēlētājs. Starptautiski pazīstamā "Saules cirka" (franču: *Cirque du Soleil*) dibinātājs un vadītājs. 2009. gadā kļuva par kosmonautu—tūristu. Pēc 2022. gada 30. janvāra datiem Lalibertē bagātība ir 1,2 miljardi dolāru.

## Biogrāfija

Gijs Lalibertē piedzima 1959. gadā Kvebekā. Jau bērnībā viņam radās interese par šovbiznesu, kad vecāki aizveda viņu skatīties cirka izrādi, un viņš izlasīja cirka īpašnieka Finiasa Teilora Bārnuma biogrāfiju. Gijs Lalibertē mākslinieka darbību sāka 14 gadu vecumā, uzstājoties pilsētas laukumos un ielās. 18 gados viņš aizbrauca uz Eiropu, kur viņš uzstājās kā ielu mākslinieks. Viņš apmeklēja dažādas cirka skolas un tikās ar slaveniem māksliniekiem. 20 gadu vecumā Gijs kopā ar skolasbiedru jau organizēja tūres. 1983. gadā Kvebekas valdība izsludināja 1,5 miljonu dolāru finansējumu kā daļu no franču pētnieka Žaka Kartjē Kanādas atklāšanas 450 gadadienas svinībām. To ieguva Lalibertē ar draugu. Savu uzņēmumu viņi reģistrēja 1984. gadā, nosaucot to "Saules cirka lielais ceļojums" (franču: *Le Grand Tour du Cirque du Soleil*). "Saules cirks" guvis lielus panākumus, tas darbojas piecos kontinentos, izrādēs nodarbināti aptuveni 4000 cilvēku no vairāk nekā 40 valstīm, un tiek lēsts, ka gada ieņēmumi pārsniedz 810 miljonus ASV dolāru.

G. Lalibertē ir aizrautīgs pokera spēlētājs
### Pokera spēlēšana

Lalibertē nodarbojas arī par pokeru. Ap 2006. gadu viņš sāka spēlēt īpaši augstu likmju tiešsaistes naudas spēles, kā arī piedalīties klātienes turnīrus. 2007. gada Pasaules pokera tūres čempionātā ieguva ceturto vietu un 696 220 dolāru naudas balvu. 2011. gadā Lalibertē organizēja turnīru *Big One*, 1 miljona dolāru dalības turnīru, kas tika iekļauts 2012. gada Pasaules pokera sērijās. Daļa naudas balvas tika ziedota Lalibertē filantropiskajai organizācijai *One Drop Foundation*, kuras galvenais mērķis ir nodrošināt tīru dzeramo ūdeni un higiēnas preces visā pasaulē.

### Lidojums kosmosā

Gijs Lalibertē, samaksājot par kosmisko lidojumu vairāk nekā 20 miljonu dolāru, ir kļuvis par kosmisko tūristu. Viņa lidojums uz Starptautisko kosmosa staciju sākās 2009. gada 30. septembrī, startējot kosmosa kuģī Sojuz TMA-16. Uz zemi Lalibertē atgriezās ar Sojuz TMA-14 11. oktobrī, kosmosā pavadot 10 dienas 21 stundu 17 minūtes.

## Atsauces

## Ārējās saites

* Cirque du Soleil's oficiālā mājaslapa (angliski)(franciski)
* One Drop Foundation (angliski)
* Lalibertē biogrāfija Spacefacts.de (angliski)
# Mērzi

| Mērzi |
| --- |
|  Prāmis pāri Mērzi, 2005. gada jūnijs. |
| iztekaietekaRādīt kartē "Anglija"ietekaRādīt kartē "Češīra"ietekaRādīt kartē "Apvienotā Karaliste"  |
| **Satekupes** | Taima un Goita ﻿ / ﻿ |
| **Ieteka** | Liverpūles līcis ﻿ / ﻿ |
| **Baseina valstis** |  Apvienotā Karaliste |
| **Garums** | 111 km |
| **Iztekas augstums** | 40 m |
| **Ietekas augstums** | 0 m |
| **Baseina platība** | 4680 km²  |
|  **Mērzi Vikikrātuvē** |

**Mērzi** (angļu: *River Mersey*; izrunā: /ˈmɜːrzi/) ir upe Anglijas rietumos. Sākas pie Stokportas, satekot 48 km garajai Teimai un 49 km garajai Goitai. Plūst rietumu virzienā caur Lielajai Mančestrai un Češīrai. Daļa upes gultnes kanalizēta un piemērota kuģošanai. Lejpus Rankornas upe ieplūst plašajā un seklajā Mērzi estuārā, kas beidzas Īrijas jūras Liverpūles līcī Mērzisaidā. Vēsturiski Mērzi veidoja robežu starp Lankašīru ziemeļos un Češīru dienvidos; tās nosaukums cēlies no senangļu valodas *mǣres* un *ēa* — ‘robežas upe’. Krastos atrodas valsts lielie industriālie centri Mančestra un Liverpūle, kādēļ upes ūdens ir ļoti piesārņots. Mērzi estuārs kopš 1995. gada iekļauts Rāmsaras mitraiņu sarakstā.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Mērzi.

* *Encyclopædia Britannica* raksts (angliski)
# Marvel Comics

| Marvel Comics |
| --- |
|  |
| Dibināts |
1939. gadā |
| Dibinātājs |
Martins Gudmens |
| Galvenais birojs |  Ņujorka, ASV |
| Ieņēmumi | ▲ 125 miljoni ASV dolāru |
| Tīmekļa vietne | marvel.com/comics |

Marvel Comics ir viens no lielākajiem un veiksmīgākajiem ASV uzņēmumiem, kas darbojas komiksu izdošanas un ar to saistītu mediju izdošanu. Tas tika dibināts 1939. gadā kā *Timely Comics*. Uzņēmums ir daļa no *Marvel Entertainment*, kas pieder *The Walt Disney Company*. *Marvel Comics* ir izveidojuši vairākus plaši pazīstamus tēlus, tai skaitā Zirnekļcilvēku, Halku, X-cilvēkus, Pārgalvi, Dzelzs vīru, Elektru Natčjosu, Kapteini Ameriku, Melno Panteru, Niku Furiju, Sudraba sērfotāju, Zaļo Goblinu, Gvenu Steisiju, Mēriju Džeinu Votsoni un citus. Uzņēmuma vadība atrodas Ņujorkā, ASV.

## Ārējās saites

* Vikikrātuvē par šo tēmu ir pieejami multivides faili. Skatīt: Marvel Comics.

* *Encyclopædia Britannica* raksts (angliski)
* Zinātniskās fantastikas enciklopēdijas raksts (angliski)
* Oficiālā tīmekļa vietne
# MTV

| MTV |
| --- |
|  |
| Attēla formāts |
1080i (HDTV) |
| Valsts |  ASV |
| Valoda |
angļu |
| Adrese | *One Astor Plaza*, 1515, Manhatana, Ņujorka, Ņujorkas štats, ASV |
| Dibināta |
1981. gadā |
| Raida kopš |
1981. gada 1. augusta |
| Īpašnieks | *Paramount Media Networks* (*Paramount Global*) |
| Vadītājs |
Kriss Makārtijs (prezidents/izpilddirektors, *MTV Entertainment Group*) |
| Mājaslapa | mtv.com |

**MTV** (*Music Television*) ir ASV kabeļtelevīzijas tīkls. Kanāls pieder uzņēmumam *Paramount Global*, kas atrodas Ņujorkas pilsētā. Darbību uzsācis 1981. gada 1. augustā. Kanāla *MTV Music 24* visu diennakti rāda mūzikas videoklipus, bet *MTV Europe* pārraida realitātes šovus un raidījumus kā *Catfish:The TV show* un citi.

Sākotnēji kanāls pārraidīja mūzikas videoklipus un ar tiem saistītās programmas, ko vadīja televīzijas personības, kas pazīstamas kā vīdžeji jeb VJ. MTV kā viens no ASV kabeļtelevīzijas kanāliem, kas kļuva pieejams citās valstīs, galu galā ieguva milzīgu kulta sekotāju skaitu, kļūstot par vienu no galvenajiem faktoriem kabeļtelevīzijas programmu slavas pieaugumam un ASV korporāciju dominēšanai televīzijas biznesā 1990. gados. Gadu laikā kopš tā dibināšanas, kanāls ievērojami samazināja savu fokusu uz mūziku par labu oriģinālām realitātes programmām pusaudžiem un jauniešiem.

2023. gada novembrī MTV bija pieejams aptuveni 67 000 000 mājsaimniecību Amerikas Savienotajās Valstīs, samazinoties no 2011. gada maksimuma, proti, 99 000 000 mājsaimniecībām.

Bijušais MTV logotips
## Mūzikas programmu pārraidīšanas pārtraukšana

Mātesuzņēmums *Paramount* 2025. gada 10. oktobrī paziņoja, ka tā Apvienotās Karalistes un Īrijas kanāli *MTV Music*, *MTV 80s*, *MTV 90s*, *Club MTV* un *MTV Live* pārtrauks raidīšanu pēc 2025. gada 31. decembra. Raidorganizācijas "vadošais" kanāls MTV HD paliks ēterā, demonstrējot tādus realitātes seriālus kā *Dating Naked UK*, *Teen Mom* un *Geordie Shore*. Ziemeļamerikas kanāli šīs darbības Eiropā neietekmēs, tomēr to turpmāko darbību arī izvērtēs vēlāk.

Pēc raidīšanas pārtraukšanas Apvienotajā Karalistē un Īrijā iepriekš minēto MTV kanālu pārraidi pārtrauca arī Francijā, Vācijā, Austrijā, Polijā, Ungārijā, Austrālijā un Brazīlijā, ko *Euronews* žurnālists Deivids Murikvāns nosauca par "laikmeta beigām".

Sākot ar 2026. gada janvāri, MTV piedāvāja mūzikas videoklipus tikai piecos reģionos: Amerikas Savienotajās Valstīs (izmantojot 1 stundas ilgu iknedēļas bloku galvenajā tīklā un vairākus papildu kanālus kabeļtelevīzijā un Pluto TV), Japānā, Izraēlā, Taivānā un Indijā.

## Skatīt arī

* MTV Latvija

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: MTV.
* Oficiālā tīmekļa vietne

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)
# Ramones

| *Ramones* |
| --- |
| "Ramones" uzstāšanās laikā Oslo, 1980. gada 30. augustā. |
| Galvenā informācija |
| Izcelsmes vieta |  Ņujorka, ASV |
| Žanri |
Pankroks |
| Darbības gadi |
1974—1996 |
| Izdevēji | *Sire Records* (1976—1992) *Radioactive Records* (1992—1996) *Chrysalis Records* (1992—1996) |
| Tīmekļa vietne |
 |
| Dalībnieki |
|
Džoijs Ramone (Joey Ramone) Džonijs Ramone (Johnny Ramone) Dī Dī Ramone (Dee Dee Ramone) Tomijs Ramone (Tommy Ramone) Markijs Ramone (Marky Ramone) Sī Džei Ramone (C.J. Ramone) Ričijs Ramone (Richie Ramone) Elviss Ramone (Elvis Ramone) |

Ramones bija amerikāņu rokgrupa, vieni no pirmajiem pankroka izpildītājiem, kas ir ietekmējuši gan šo mūzikas žanru, gan daudzus citus alternatīvā roka žanrus.

Grupas nosaukums radies no tā, ka visi grupas dalībnieki bija paņēmuši sev pseidonīmus Ramone.

## Grupas sastāvs

### Pamatsastāvs

* Džoijs Ramone (*Joey Ramone*) (1951—2001) (*Jeffrey Ross Hyman*) — solists (1974—1996)
* Džonijs Ramone (*Johnny Ramone*) (1948—2004) (*John Cummings*) — ģitāra (1974—1996)
* Dī Dī Ramone (*Dee Dee Ramone*) (1951—2002) (*Douglas Glenn Colvin*) — basģitāra un vokāls (1974—1989)
* Tomijs Ramone (*Tommy Ramone*) (1949) (*Tamás Erdélyi*) — sitaminstrumenti (1974—1978)

### Citi grupas dalībnieki

* Markijs Ramone (*Marky Ramone*) (1956) (*Marc Steven Bell*): sitaminstrumenti (1978—1984, 1987—1996)
* Ričijs Ramone (*Richie Ramone*) (1957) (*Richard Reinhardt*): sitaminstrumenti (1984—1987)
* Elviss Ramone (*Elvis Ramone*) (1955) (*Clem Burke*): sitaminstrumenti (1987)
* Sī Džei Ramone (*C.J. Ramone*) (1965) (*Christopher John Ward*): basģitāra un vokāls (1989—1996)

## Ārējās saites

* Vikikrātuvē par šo tēmu ir pieejami multivides faili. Skatīt: Ramones.
* Ramones.com
* Joeyramone.com
*
# Pī dzīve

| Pī dzīve |
| --- |
|  |
| Oriģinālais nosaukums | *Life of Pi* |
| Žanrs |
piedzīvojumu drāma |
| Režisors |
Ans Lī |
| Scenārija autors |
Deivids Magī |
| Galvenajās lomās | * Suradžs Šarma
* Irfans Kāns
* Tabu
* Adils Huseins
* Žerārs Depardjē
* Reifs Spols
 |
| Studija | * *Rhythm & Hues*
* *Fox 2000 Pictures*
 |
| Izplatītājs | *20th Century Fox* |
| Izdošana | * 2012. gada 28. septembris (Ņujorkas filmu festivāls)
* 2012. gada 21. novembris
 |
| Ilgums |
127 minūtes |
| Valsts |  ASV |
| Valoda |
angļu |
| Budžets |
120 miljoni US$ |
| Kopējie ienākumi |
609 miljoni US$ |
| **IMDb profils** |

**"Pī dzīve"** (angļu: *Life of Pi*) ir 2012. gada ASV 3D piedzīvojumu drāmas filma, kuras režisors ir Ans Lī. Tās sižets ir balstīts uz kanādiešu rakstnieka Jana Martela romānu ar tādu pašu nosaukumu. Filma ir par indiešu pusaudzi Pī, kas ir izdzīvojis kuģa katastrofā, kurā gāja bojā viņa ģimene, un Bengālijas tīģeri Ričardu Pārkeru. Filmā galvenās lomas atveido Suradžs Šarma, Irfans Kāns, Tabu, Adils Huseins, Žerārs Depardjē un Reifs Spols.

Filmas pirmizrāde notika 2012. gada 28. septembrī Ņujorkas filmu festivālā. "Pī dzīve" saņēma galvenokārt pozitīvas kritiķu atsauksmes. Amerikāņu Filmu institūts to nosauca par vienu no desmit 2012. gada labākajām filmām. "Pī dzīve" tika nominēta 11 Amerikas Kinoakadēmijas balvām, tai skaitā labākās filmas nominācijā, bet balvas ieguva nominācijās "Labākais režisors", "Labākā oriģinālmūzika", "Labākais operatora darbs" un "Labākie vizuālie efekti".

## Atsauces

## Ārējās saites

* Oficiālā tīmekļa vietne

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
* «227 dienas Klusajā okeānā. Recenzija par filmu Pī dzīve». *Diena*. Skatīts: 2013. gada 8. februārī.
# Fox Broadcasting Company[labot | labot pirmkodu]

| *Fox Broadcasting Company* |
| --- |
|  |
| Attēla formāts | * 720p HDTV
* 480i SDTV
 |
| Valsts |  ASV |
| Valoda |
angļu |
| Adrese |
Kalifornija, Losandželosa |
| Raida kopš |
1986. gada 9. oktobra |
| Sauklis | *So Bold, So Brash, So Fox* |
| Īpašnieks | *Fox Corporation* |
| Mājaslapa | www.fox.com |

Fox Broadcasting Company, pazīstams arī kā Fox Network jeb **FOX**, ir ASV komerciāls televīzijas tīkls. Tas pieder Mērdoku ģimenes kontrolētam uzņēmumam *Fox Corporation*. Pirmā pārraide notika 1986. gada 9. oktobrī. Laikā no 2004. līdz 2009. gadam tas bija augstāk novērtētais televīzijas kanāls ASV starp cilvēkiem vecumā no 18 līdz 49 gadiem. 2007.—2008. gada sezonā *Fox* pirmoreiz kanāla vēsturē kļuva par populārāko ASV televīzijas kanālu, pārspējot CBS. Kanālā pašlaik tiek pārraidīti tādi šovi kā "Amerikāņu elks", "Nozieguma skelets", "Simpsoni", "Mana trakā ģimene", "Jauniņā" un *Bruklina 99*.

## Raidījumi

### Seriāli

* "Precējies. Ir bērni" (1987—1997)
* "Beverlihilza, pasta indekss 90210" (1990—2000)
* "Melrouzpleisa" (1992—1999)
* "X-faili. Slepenās lietas" (1993—2002; 2016—2018)
* *Models Inc.* (1994—1995)
* *Party of Five* (1994—2000)
* "Alija Makbīla" (1997—2002)
* *Time of Your Life* (1999—2000)
* *Malcolm in the Middle* (2000—2006)
* *Dark Angel* (2000—2002)
* *24* (2001—2010)
* "Jāņtārpiņš" (2002—2003)
* "Doktors Hauss" (2004—2012)
* "Nozieguma skelets" (2005—2017)
* "Viņpus" (2008—2013)
* "Jauniņā" (2011—2018)
* *24: Live Another Day* (2013—2014)
* *Sleepy Hollow* (2013—2017)
* "Sekotāji" (2013—2015)
* "Mākslīgais intelekts" (2013—2014)
* "Izlaušanās" (2005—2009)
* "Melu teorija" (2009—2011)
* *Terra Nova* (2011)
* "Bruklina 99" (2013—2018)
* *Backstrom* (2015)
* "Impērija" (2015—2020)
* "APB" (2017)
* "Nāvējošais ierocis" (2016—2019)
* "Mika" (2017—2018)
* "Lucifers" (2016—2021)
* "Rouzvuds" (2015—2017)
* "Zorna dēls" (2016—2017)
* "Radīti skatuvei" (2009—2015)
* "Orvilla" (2017—2019)
* "Reiss uz Vegasu" (2018)
* *9-1-1* (2018—2023)
* "Rezidents" (2018—2023)
* BH90210 (2019)
* *9-1-1: Lone Star* (2020—pašlaik)

#### Animācijas seriāli

* "Simpsoni" (1989—pašlaik)
* "Varenais Hils" (1997—2009)
* "Futurāma" (1999—2003)
* "Mana trakā ģimene" (1999—2002; 2005—pašlaik)
* "Amerikāņu tētuks" (2005—2014)
* "Klīvlenda šovs" (2009—2013)
* "Boba burgeri" (2011—pašlaik)

### Realitātes šovi

* "Amerikāņu elks" (2002—pašlaik)
* "Labākais no Labākajiem" (2005—pašlaik)
* *Million Dollar Money Drop* (2010—2011)
* *The X Factor* (2011—2013)
* *Hotel Hell* (2012—2016)

### Citi šovi

"Treisijas Ulmenas šovs" (1987—1990)

## Atsauces

## Ārējās saites

* Oficiālā tīmekļa vietne (angliski)
# 20th Century Studios[labot | labot pirmkodu]

| *20th Century Studios* |
| --- |
|  |
| Tips |
kapitālsabiedrība |
| Darbības joma |
kino industrija |
| Dibināts |
1935. gada 31. maijs |
| Galvenais birojs |  Losandželosa, Kalifornija, ASV |
| Produkti |
spēlfilmas, TV filmas |
| Mātes uzņēmums | *Walt Disney Studios* |
| Tīmekļa vietne |
20thcenturystudios.com |

20th Century Studios (agrākais nosaukums Twentieth Century Fox Film Corporation jeb 20th Century Fox) ir ASV filmu studija, *Walt Disney Studios* meitas uzņēmums. Studija atrodas Losandželosā netālu no Beverlihilsas.

Uzņēmums tika dibināts 1935. gada 31. maijā, apvienojoties *Fox Film Corporation*, kas tika dibināta 1915. gadā, un *Twentieth Century Pictures*, kas tika dibināta 1930. gadā.
Studiju 1985. gadā iegādājās *News Corporation*, kas 2013. gadā, pēc izdevniecības biznesa atdalīšanas, kļuva par *21st Century Fox*. 2019. gadā *The Walt Disney Company* iegādājās *21st Century Fox*, un līdz ar to arī *20th Century Fox*. 2020. gada 17. janvārī studija tika pārdēvēta par 20th Century Studios.

Veiksmīgākās *20th Century Studios* filmas un filmu sērijas ir "Avatars", "Simpsonu filma", "Zvaigžņu kari", "Ledus laikmets", "Gārfīlds", "X-Cilvēki", "Viens pats mājās", "Alvins un burunduki", "Cietais rieksts", "Ātrums", "Anastasija", "Doktors Dūlitls", "Nakts muzejā".

## Atsauces

## Ārējās saites

* *20th Century Studios* vietne (angliski)
# Spruksts[labot | labot pirmkodu]

| Spruksts |
| --- |
|  |
| Pirmā parādīšanās | *Mickey's Revue* (1932) (kā Dippijs Dougs) |
| Autors |
Volts Disnejs |
| Ieskaņo | * Pinto Kolvigs (1932–1967)
* Denijs Vebbs (1939–1941)
* Hals Smits (1967–1987)
* Tonijs Poups (1979–1988)
* Vills Raians (1986–1988)
* Bills Fārmers (1987–pašlaik)
 |
| Informācija |
| Suga |
antropomorfs suns |
| Dzimums |
vīrietis |
| Bērni |
Maksis Spruksts (dēls) |

**Spruksts**, arī **Gūfijs** (angļu: *Goofy*) ir amerikāņu animācijas filmu un komiksu tēls, ko 1932. gadā izveidoja studijā *Walt Disney Productions*. Spruksts ir garš, antropomorfs suns, kas pārsvarā valkā bītleni un vesti kopā ar biksēm, kurpēm, baltiem cimdiem un augstu, saburzītu īpaša dizaina fedoru. Spruksts ir tuvs draugs Mikipelei un Donaldam Dakam. Parasti viņu raksturo kā neveiklu un pastulbu, tomēr šis raksturojums dažreiz ir maldīgs, jo Spruksts reizēm ir parādīts ļoti radošs un gudrs, kaut arī tas izpaužas unikālā un ekscentriskā veidā.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Spruksts.
* Spruksta biogrāfija *Disney* tīmekļa vietnē
# Ziemeļu muzejs

Ziemeļu muzejs.
**Ziemeļu muzejs** ir vēstures muzejs, kas iepazīstina ar zviedru tradīcijām un ikdienas dzīvi. Tas atrodas Stokholmā, Jūrgordenā Lejonsletenas teritorijā. Adrese: (zviedru: *Djurgårdsvägen*) 6-16.

## Vēsture

Muzeja izveidotājs ir Arturs Hazēliuss (1833-1901), kurš ir arī brīvdabas muzeja Skansena dibinātājs. Muzeja ēku, kas atgādina ekstravagantu renesanses pili, projektējis Īsaks Gustavs Klāsons. Muzejs tika atklāts 1907. gada 8. jūnijā. Lai tas verētu notikt, jau 1872. gadā Arturs Hazēliuss sāka vākt dažādus priekšmetus un lietas, kas nākamajām paaudzēm varētu pavēstīt par ziemeļu seno zemkopju kultūru. Sākotnēji, 1873. gadā Hazēliuss izveidoja skandināvu etnogrāfisko ekspozīciju, kas tika atvērta apmeklētājiem Drotninggatenā. Apmeklētāju interese par šo ekspozīciju bija liela, arī eksponātu skaits strauji pieauga, tāpēc jau 1888. gadā radās plāni izveidot jaunu muzeju Jūrgordenā.

## Muzejs

Muzejs apmeklētājiem sniedz priekšstatu par Zviedrijas cilvēku dzīvi laika periodā no 16. gadsimta līdz mūsu dienām. Muzejā ir vairāk kā 1,5 miljoni eksponātu — visdažādāko priekšmetu. Tie ir grezni apģērbi, vērtīgas dārglietas, dažādi sadzīves priekšmeti, māju un dzīvokļu interjeru kopijas. Muzejā var iepazīties ar zviedru tradicionālo svētku svinēšanu, galda klājumiem, telpu iekārtojumu dažādos laikmetos, kas ir eksponēti speciāli izveidotajos leļļu namiņos.

Muzeja ekspozīcija ir izvietota četros stāvos, tai ir sekojošas ekspozīcijas nodaļas: "Augusta Strinberga kolekcija", Tautas māksla, "Leļļu namiņi", Tekstiliju galerija, Sāmi, "Mazie objekti", "Zviedru mājas", "Mēbeles", "Galda klājumi", "Tradīcijas" un "Modes galerija". Muzeja galvenajā zālē atrodas apgleznota un apzeltīta ozolkoka karaļa Gustava Vāsas skulptūra, kuras autors ir Kārls Milless. Bez pastavīgās ekspozīcijas muzejā ir izstāžu zāles, kurās regulāri norisinās dažādas izstādes. Muzejā atrodas arī spēļu istaba, kur muzeja mazākajiem apmeklētājiem iepazīties ar muzeju viņiem saprotamā veidā. Muzejā atrodas arī restorāns.

## Atsauces

## Ārējās saites

* Oficiālā mājaslapa
# Ķelne

| Ķelne  |
| --- |
| pilsēta |
| *Köln* |
|  |
|  |
|

|  |  |
| --- | --- |
|  **Karogs** |  **Ģerbonis** |

 |
|  |
|
Koordinātas: ﻿ / ﻿ |
| Valsts |  Vācija |
| Federālā zeme |
Ziemeļreina-Vestfālene |
| Reģions |
Ķelnes reģions |
| Dibināta |
38. gadā p.m.ē. |
| Administrācija |
|  • Mērs | *Henriette Reker* |
| Platība |
|  • Kopējā |
405,17 km2 |
| Augstums |
53 m |
| Iedzīvotāji
(2023) |
|  • kopā |
1 087 353 |
|  • blīvums |
2 485,7/km² |
| Laika josla |
CET (UTC+1) |
|  • Vasaras laiks (DST) |
CEST (UTC+2) |
| Pasta indeksi | 50667–51149 |
| Mājaslapa | www.stadt-koeln.de |
|  **Ķelne Vikikrātuvē** |

**Ķelne** (vācu: *Köln*, izrunā: /kœln/) ir pilsēta Vācijas rietumos, Reinas krastos. Pēc iedzīvotāju skaita lielākā pilsēta Ziemeļreinā-Vestfālenē. Ekonomikas, kultūras, izglītības un reliģiskais centrs. Viena no senākajām Vācijas pilsētām, jo dibināta jau Senās Romas laikos.

Ķelne ir odekolona dzimtene (franču: *eau de cologne* — 'Ķelnes ūdens'). Šeit dzimuši Romas imperatora Nerona māte Agripina, mūziķis Žaks Ofenbahs un Maks Bruhs, rakstnieks Heinrihs Bells, politiķi Augusts Bēbelis un Konrads Adenauers.

Mūsu dienās pazīstama ar savu Domu, *Kölsch* alu un kā Vācijas plašsaziņas līdzekļu centrs (pilsētā atrodas WRD radio un RTL televīzijas galvenās mītnes).

## Vēsture

39. gadā ģermāņu ciltij ubijiem (*Ubii*) tika atļauts apmesties Reinas kreisajā krastā, Romas teritorijā, kur viņi nodibināja apmetni *Oppidum Ubiorum*. 50. gadā Romas imperators Klaudijs savas sievas Agripinas dzimtajai apmetnei piešķīra pilsētas (*colonia*) tiesības un nosauca to par *Colonia Claudia Ara Agrippinensis* (*Colonia Agrippinensis*). 90. gadā *Colonia Agrippinensis* kļuva par Romas Lejasģermānijas provinces (*Germania Inferior*) centru ar 45 000 iedzīvotāju.

Ķelnē jau 313. gadā bija bīskaps, bet 785. gadā tā kļuva par arhibīskapa rezidenci. Ķelnes arhibīskaps bija viens no septiņiem Svētās Romas impērijas elektoriem. Tomēr 1288. gadā Ķelnes pilsoņi arhibīskapu patrieca no pilsētas. Par arhibīskapijas centru kļuva Bonna, bet Ķelne faktiski kļuva par brīvpilsētu. Ķelne bijusi Hanzas savienības pilsēta.

1815. gadā Ķelne tika iekļauta Prūsijā. 1880. gadā tika pabeigta Ķelnes Doma celtniecība (sākta 1248. gadā).

Otrā pasaules kara laikā Ķelne gandrīz pilnībā tika nopostīta Sabiedroto vairākkārtēju uzlidojumu laikā.

## Iedzīvotāji

### Ievērojamas personības

Ķelnē dzimuši vai dzīvojuši:

* Leons Draizaitls ( *Leon Draisaitl* 1995) ir vācu hokejists, centra uzbrucējs.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Ķelne.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Katoļu enciklopēdijas raksts (angliski)
* Pareizticīgo enciklopēdijas raksts (krieviski)
# Austrumeiropa[labot | labot pirmkodu]

Eiropas reģioni pēc ANO definīcijas. (ANO Austrumeiropas definīcija iekrāsota laškrāsā):

Ziemeļeiropa

Rietumeiropa

Austrumeiropa

Dienvideiropa
Austrumu bloks pirms 1989. gada, Krievija (tumši oranžā krāsa), citas PSRS republikas (vidēji oranžā krāsā), Varšavas pakta valstis (gaiši oranžā krāsā), citi komunistiskie režīmi (visgaišāk oranžā krāsā)
**Austrumeiropa** ir ģeopolitisks un kultūras reģions, kā arī Eiropas daļa, kurā pēc Eiropas Savienības (ES) ieteiktās definīcijas ietilpst Albānija, Baltkrievija, Bosnija un Hercegovina, Bulgārija, Čehija, Horvātija, Kosova, Krievija, Ziemeļmaķedonija, Melnkalne, Moldova, Polija, Rumānija, Serbija, Slovākija, Slovēnija, Ungārija un Ukraina, kā arī Kaukāza valstis Armēnija, Azerbaidžāna un Gruzija.

Austrumeiropas ģeopolitiskā un vēsturiskā nozīme ir cieši saistīta ar Aukstā kara laika dalījumiem starp Austrumiem un Rietumiem. Reizēm Austrumeiropu saista ar bijušo Austrumu militāro bloku, kas beidza pastāvēt 1989. gadā, iekļaujot arī Baltijas valstis, kas ir pretrunā ar ANO un ES klasifikāciju, kurās Baltijas valstis ir Ziemeļeiropas valstis.

Šo valstu kopējās iezīmes ietver vēsturiski kopīgu pieredzi saistībā ar sociālistisko sistēmu, bet mūsdienās tās atšķiras gan ekonomiskā, gan politiskā ziņā. Daļa no valstīm ir ES un NATO dalībvalstis, bet citas ir neitrālas vai ciešāk saistītas ar Krieviju vai citām reģionālajām organizācijām (piemēram, Neatkarīgo Valstu Sadraudzību).

## Teritorija

Pēc ANO definīcijas Austrumeiropā ietilpst:

* Ukraina;
* Baltkrievija;
* Moldova;
* Krievija (Eiropas daļa);
* Polija;
* Čehija;
* Slovākija;
* Ungārija;
* Rumānija;
* Bulgārija.

## Skatīt arī

* Centrālā un Austrumeiropa

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Austrumeiropa.